දැන් තිබෙන ප්‍රශ්නය වන්නේ මේ සිරුර කාගේ ද යන්නය. සිරුරේ උකුළු අස්ථි පරීක්ෂා කිරීමේ දී ශ්‍රෝණි මේඛලාව පළලින් හා ගැඹුරින් වැඩි බව දැකිය හැකි විය. එවැනි ශ්‍රෝණි මේඛලාවක් පිහිටන්නේ කාන්තාවන්ටය. ඒ ගර්භණී සමයේ දී දරුවන්ගේ බර දරා සිටීමට හැකි වන පරිදි හා ප්‍රසූතියට පහසු වන පරිදි ය. උඩු සහ යටි හනුවල දත් පරීක්ෂා කිරීමේ දී මෙය අවුරුදු විස්සත් විසිපහත් අතර අයෙකුගේ බව තීරණය කළ හැකි විය.  දැන් මෙය කාගේ ද යන්න පැහැදිලි කර ගැනීම ඊළඟ අභියෝගය විය. එයට ද උපකාරී වූයේ දත්මය. හිස්කබලේ උඩු හා යටිහනුවල පිහිටි දත් අතර දිරායාමක් නිසා පිරවූ දත් දෙකක් දැකිය හැකි විය. එහි හිස්කබල සමග දත්වන එක්ස්-රේ ඡායාරූපයක් ලබාගෙන දන්ත තොරතුරු බැංකුවේ දත්ත සමග සංසන්දනය කළ විට මියගිය පුද්ගලයාගේ යැයි සැක කළ හැකි ජීව දත්ත තොරතුරු ලැබිණ.
එවැනි ශ්‍රෝණි මේඛලාවක් පිහිටන්නේ කවුර්න් හටද?
කාන්තාවන්ටය